Tandsmykket fastsættes nemt, hurtigt og smertefrit på emaljeoverfladen på tanden. Det er på samme måde, når plast bruges som fyldning i tænderne. Smykket er derfor ikke aftageligt, men sidder fast.
Til at starte med bliver tandoverfladen pudset, da det er nødvendigt at gøre tanden overflade helt ren – dette skader selvfølgelig ikke emaljen på din tand. Herefter ætses tanden svarende til det sted, hvor smykket skal sidde. Herefter fastgøres smykket med flydende plast, som hærdes ved hjælp af et blåt lys. Behandlingen tager ca. 15 minutter.
Hverken plasten, pudsningen af tandoverfladen eller tandsmykket skader dine tænder, og smykket kan tages af, når du ønsker det.